ၽၵ်းတေႃႈတိုၼ်း

ၼႆႉပဵၼ်ၽၵ်းတေႃႈတိုၼ်း လမ်းတူၼ်ႈ မႂ် ၵၢၼ်ႈ ငၢႆးမိူၼ်ၼင်ႁူဝ်ၽိူၵ်ႇလႄႈဝွၼ် တူၺ်းၽိတ်ႈတူၺ်းၽၢတ်ႈ
မိူၼ်ၵၼ် ဢမ်ႇႁူႉၸၵ်းသေဢဝ်မႃးၵိၼ်ၵေႃႈဢမ်ႇလႆႈ တွၼ်ႈတႃႇၽၵ်းတေႃႈတိုၼ်းတႄႉႁဝ်းၸၢင်ႈဢဝ်မႃး
ၵိၼ်လိပ်းၵပ်းၼမ်ႉၽိတ်ႉ ၵပ်းတမ်သူမ်ႈ (မၢၵ်ႇသၢင်းၽေႃးတမ်)ဢဝ်မႃးၵႅင်ၵိၼ် ဢဝ်မႃး ၸေႃးၵေႃႈလႆႈ
ၶႃႈႁၼ်ပေႃႈႁဝ်းၶႃႈဢဝ်မႃးဢုပ်ႉလေႃးၼိူဝ်ႉၵႆႇၵေႃႈၶိုၵ်ႉ ပဵၼ်ၽၵ်းဢၼ်ၶႃႈယၢမ်ႈၵိၼ်မိူဝ်ႈလဵၵ်ႉဢႃႈယႃႈ
သႃႇမၼ်းၵေႃႈၶႂ်ႈၸၢင်ၸၢင်ဝႆႉၵူၺ်းၼင်ႇၵဝ်ႇ ပေႃးမၼ်းၶၼ်းတႄႉဢမ်ႇၸႂ်ႈၽၵ်းတေႃႈတိုၼ်းယဝ်ႈ ယႃႇပေ
ၵိၼ်မႅၼ်ႈၸၢင်ႈပဵၼ်ႁူဝ်ၽိူၵ်ႇ ဢမ်ႇၼၼ်ပဵၼ်ဝွၼ်သေၸိူဝ်းၸိူဝ်း ။
ၽၵ်းတေႃႈတိုၼ်း တၢင်ႇတီႈတၢင်ႇဝဵင်းတေႁွင်ႉၸိုဝ်ႉမၼ်းဝႃႈႁိုဝ်ဢမ်ႇႁူႉ ၵူၺ်းၵႃႈမိူင်းမႄႈႁွင်ႈ သွၼ်တႄႉ
ႁွင်ႉၸိုဝ်ႈမၼ်းဝႃႈ "ၽၵ်းတေႃႈတိုၼ်း" ယဝ်ႈ။

တူၼ်ႈၽၵ်းတေႃႈတိုၼ်း တူူၺ်းလီလီမၼ်းၶႂ်ႈၶၢဝ်ၶၢဝ်းဝႆႉၶႃႈ ဢမ်ႇငၢႆးမိူၼ်ဝွၼ် ဢမ်ႇၼၼ်ၵေႃႈႁူဝ်ၽိူၵ်ႇၵႃႈႁိုဝ်

ဝႂ်ၽၵ်းတေႃႈတိုၼ်း

ယွတ်းၽၵ်းတေႃႈတိုၼ်းၼုမ်ႇႁၢင်ႈလီ

ၵၢၼ်ႈဢၼ်လႆႈတႅပ်းၵႂႃႇၵိၼ်ယဝ်ႉၼၼ်ႉ တူၺ်းလီလီမၼ်းၶႂ်ႈၶၢဝ်းၶၢဝ်ဝႆႉၶႃႈ ပေႃးပဵၼ်ဝွၼ် ဢမ်ႇၼၼ်ႁူဝ်ၽိူၵ်ႇ
ႁွႆးတႅပ်းမၼ်းတေမီးႁိူဝ်ႇလႅင်လႅင်ဝႆႉ ပေႃးႁဝ်းဢမ်ႇႁူႉၸၵ်းယႃႇပေၵႂႃႇဢဝ်မႃးၵိၼ်ၶႃႈ ၵူဝ်ၺႃးမႅၼ်ႈဝွၼ်ထိူၼ်ႇ
ၵူဝ်လႆႈပဵၼ်ၽေး ။